CELEX: 52008PC0646
Language: ro
Date: 2008-10-15
Title: Propunere de decizie a Consiliului privind poziţia Comunităţii în cadrul Consiliului de asociere cu privire la punerea în aplicare a articolului 73 din Acordul euro-mediteraneean de instituire a unei asocieri între Comunităţile Europene şi statele lor membre, pe de o parte, şi Statul Israel, pe de altă parte

Anunţ juridic important

|

52008PC0646

Propunere de decizie a Consiliului privind poziţia Comunităţii în cadrul Consiliului de asociere cu privire la punerea în aplicare a articolului 73 din Acordul euro-mediteraneean de instituire a unei asocieri între Comunităţile Europene şi statele lor membre, pe de o parte, şi Statul Israel, pe de altă parte  /* COM/2008/0646 final */  

	[pic] | COMISIA COMUNITĂŢILOR EUROPENE |Bruxelles, 15.10.2008COM(2008) 646 finalPropunere deDECIZIE A CONSILIULUIprivind poziția Comunității în cadrul Consiliului de asociere cu privire la punerea în aplicare a articolului 73 din Acordul euro-mediteraneean de instituire a unei asocieri între Comunitățile Europene și statele lor membre, pe de o parte, și Statul Israel, pe de altă parte(prezentată de Comisie)EXPUNERE DE MOTIVE1.  Acordul de asociere constituie baza juridică a relațiilor bilaterale dintre Uniunea Europeană și Israel.2.  Articolul 73 din Acordul de asociere prevede constituirea organismelor necesare punerii sale în aplicare. Ca urmare a elaborării și adoptării unui plan de acțiune UE-Israel în contextul politicii europene de vecinătate, au fost înființate zece subcomitete pentru a face față complexității tehnice crescânde a chestiunilor abordate.3.  În martie 2007, cu ocazia reuniunii celui de-al șaptelea Consiliu de asociere UE-Israel, Israelul și-a exprimat dorința de a consolida cooperarea în diferite domenii care fac obiectul dispozițiilor din Acordul de asociere. Cu ocazia celei de-a opta reuniuni a aceluiași Consiliu de asociere, în iunie 2008, Uniunea Europeană a declarat că intensificarea pe viitor a relațiilor UE-Israel ar trebui văzută „în contextul spectrului mai larg al intereselor și obiectivelor noastre comune”.4.  În continuare, a adăugat „pentru a răspunde la dorința noastră comună de a consolida relațiile bilaterale, Uniunea Europeană intenționează să intensifice în mod progresiv cooperarea, atât la nivel politic, cât și la nivelul sectorial, în conformitate cu interesul nostru comun”. Consolidarea dialogului politic UE-Israel a inclus „crearea unui subcomitet oficial pentru drepturile omului în locul grupului de lucru informal pentru drepturile omului”.5.  În această perspectivă, Comisia Europeană propune Consiliului constituirea unui nou subcomitet, pe lângă subcomitetele existente care sprijină punerea în aplicare a Acordului de asociere și a Planului de acțiune aferent Politicii europene de vecinătate.6.  Comitetul propus se numește: drepturile omului.7.  În ceea ce privește organizarea acestuia, subcomitetul va fi prezidat de către Comisie, în conformitate cu Decizia Consiliului din 25 martie 2002. În cazul în care subiectul dezbătut nu ține de competența comunitară, comitetul va fi prezidat de către un reprezentant al președinției Consiliului, care va reprezenta poziția statelor membre. În acest ultim caz, Comisia va fi pe deplin asociată lucrărilor pregătitoare și definirii obiectivelor reuniunilor subcomitetelor.8.  Obiectivul, subiectele tratate de către subcomitet și normele de punere în aplicare sunt prezentate în regulamentele de procedură anexate.Propunere deDECIZIE A CONSILIULUIprivind poziția Comunității în cadrul Consiliului de asociere cu privire la punerea în aplicare a articolului 73 din Acordul euro-mediteraneean de instituire a unei asocieri între Comunitățile Europene și statele lor membre, pe de o parte, și Statul Israel, pe de altă parteCONSILIUL UNIUNII EUROPENE,având în vedere Tratatul de instituire a Comunității Europene, în special articolul 300 alineatul (2) al doilea paragraf,având în vedere propunerea Comisiei[1],întrucât:(1) Acordul euro-mediteraneean de instituire a unei asocieri între Comunitățile Europene și statele lor membre, pe de o parte, și Statul Israel, pe de altă parte, a fost semnat la 20 noiembrie 1995 și a intrat în vigoare la 1 iunie 2000.(2) Articolul 73 din acord prevede constituirea grupurilor de lucru sau a organismelor (denumite în continuare subcomitete) necesare punerii în aplicare a acordului,DECIDE:Articol unicPoziția care trebuie adoptată de către Comunitate în cadrul Consiliului de asociere instituit prin Acordul euro-mediteraneean încheiat între Comunitățile Europene și statele lor membre, pe de o parte, și Statul Israel, pe de altă parte, privind punerea în aplicare a articolului 73 din acord se bazează pe proiectul de decizie a Consiliului de asociere anexat la prezenta decizie.Subcomitetul este prezidat de un reprezentant al Comisiei Europene, în numele Comunității Europene și al statelor membre ale acesteia. Statele membre sunt informate cu privire la reuniunile subcomitetului în cauză și pot participa la acestea.Un reprezentant al Președinției Consiliului exprimă poziția UE față de problemele privind titlurile V și VI din Tratatul privind Uniunea Europeană. Comisia va fi pe deplin implicată în lucrările pregătitoare și în definirea obiectivelor reuniunilor subcomitetelor.Adoptată la Bruxelles, […]Pentru Consiliu,Președintele […]Proiect deDECIZIE A CONSILIULUI DE ASOCIERE UE-ISRAELCrearea unui subcomitet privind drepturile omului, în cadrul Comitetului de asociereConsiliul de asociere UE-Israel,Având în vedere Acordul euro-mediteraneean de instituire a unei Asociații între Comunitățile Europene și statele lor membre, pe de o parte, și Statul Israel, pe de altă parte,întrucât:(1) Articolul 73 din acord prevede constituirea grupurilor de lucru sau a organismelor (denumite în continuare subcomitete) necesare punerii în aplicare a acordului,DECIDE:Articol unicSe constituie, prin prezenta decizie, subcomitetul Comitetului de asociere UE-Israel menționat în anexa 1 și se adoptă regulamentul de procedură al subcomitetului, menționat în anexa 2.Subcomitetul își desfășoară activitatea sub autoritatea Comitetului de asociere, căruia îi raportează după fiecare ședință. Acest subcomitet nu are putere de decizie.Comitetul de asociere ia orice măsură necesară pentru a asigura că acest subcomitet funcționează corespunzător și informează Consiliul de asociere în mod adecvat.Consiliul de asociere poate decide să constituie alte subcomitete sau grupuri sau să desființeze subcomitete sau grupuri existente.Prezenta decizie intră în vigoare la data adoptării sale.Adoptată la Bruxelles, […]Pentru Consiliul de asociereANEXA IACORDUL DE ASOCIERE UE-ISRAELSUBCOMITET PE LÂNGĂ COMITETUL DE ASOCIERE(11) Drepturile omuluiANEXA IIRegulament de procedurăSubcomitetul nr. 11 UE-IsraelDrepturile omului1. Componență și președințieSubcomitetul este compus din reprezentanți ai Comunității Europene și ai statelor sale membre și din reprezentanți ai guvernului Israelului. Acesta este prezidat alternativ de cele două părți care desemnează fiecare propriul președinte. Statele membre sunt informate și invitate să asiste la reuniunile subcomitetului.2. RolSubcomitetul, ca forum de discuție, consultare și evaluare, își desfășoară activitatea sub autoritatea și supravegherea Comitetului de asociere, căruia îi prezintă un raport după fiecare reuniune. Subcomitetul nu are nicio putere de decizie, dar poate face propuneri Comitetului de asociere.3. ObiectSubcomitetul examinează punerea în aplicare a Acordului de asociere și a Planului de acțiune aferent privind Politica europeană de vecinătate, inclusiv în domeniile menționate mai jos, și evaluează progresul privind obiectivele și acțiunile care au fost identificate și convenite în cadrul planului de acțiune. Atunci când este necesar, examinează aspectele de cooperare la nivelul administrației publice. De asemenea, subcomitetul examinează orice problemă care ar putea apărea în domeniile enumerate mai jos și propune eventuale măsuri:- Democrație;- Drepturile omului;- Libertăți fundamentale;- Combaterea antisemitismului;- Lupta împotriva rasismului și xenofobiei, inclusiv a discriminării.Lista de mai sus nu este exhaustivă, alte subiecte mai pot fi adăugate de către Comitetul de asociere. Deși aspectele enumerate anterior sunt, de asemenea, discutate în contextul subcomitetului privind dialogul politic și cooperarea, comitetul privind drepturile omului se concentrează asupra aspectelor referitoare la drepturile omului și la dreptul internațional umanitar, corespunzătoare Planului de acțiune aferent Politicii europene de vecinătate, insistând în mod special asupra problemelor naționale/interne ale Israelului și UE. Cazuri individuale pot fi, de asemenea, discutate, la solicitarea oricăreia dintre părți.Subcomitetul poate examina aspecte care țin de unul, mai multe sau de toate domeniile menționate anterior.4. SecretariatUn reprezentant al Comisiei Europene și un reprezentant al guvernului israelian exercită în comun funcțiile de secretari permanenți ai subcomitetelor.Toate comunicările privind subcomitetul sunt transmise secretarilor subcomitetului. Aceștia sunt responsabili de pregătirea reuniunilor subcomitetelor, inclusiv fixarea datelor și stabilirea ordinilor de zi.5. ReuniuniSubcomitetul se întrunește atunci când circumstanțele o cer și, în principiu, cel puțin o dată pe an. O reuniune se poate convoca pe baza unei cereri din partea președintelui oricăreia dintre părți, prin intermediul secretarului părții respective, care va înainta cererea celeilalte părți. După primirea unei cereri privind convocarea unei reuniuni a subcomitetului, secretarul celeilalte părți are la dispoziție cincisprezece zile lucrătoare pentru a da un răspuns. Atunci când este posibil, mai multe reuniuni ale subcomitetelor pot fi grupate în decursul a câtorva zile, cu acordul ambelor părți.În cazuri deosebit de urgente, subcomitetele pot fi convocate într-un termen mai scurt, sub rezerva acordului ambelor părți. Toate cererile de convocare a reuniunilor trebuie făcute în scris.Fiecare reuniune a subcomitetului are loc la data și locul convenite de către cele două părți.Reuniunile sunt convocate de către secretarul competent, în acord cu președinția. Înaintea fiecărei reuniuni, președintele va fi informat cu privire la componența prevăzută a delegației fiecăreia dintre părți.În cazul în care ambele părți sunt de acord, subcomitetul poate invita experți la reuniunile sale, în vederea furnizării informațiilor specifice solicitate.6. Ordinea de zi a reuniunilorToate cererile de înscriere a unor puncte pe ordinea de zi a subcomitetului trebuie să fie transmise secretarilor subcomitetului.Președintele elaborează o ordine de zi provizorie pentru fiecare reuniune. Secretarul competent o transmite omologului său cu cel puțin zece zile înainte de începerea reuniunii.Ordinea de zi provizorie conține punctele a căror înscriere pe ordinea de zi a fost cerută secretarilor cel mai târziu cu cincisprezece zile înainte de începerea reuniunii. Documentele justificative trebuie primite de ambele părți cu cel puțin șapte zile înainte de reuniune. Aceste termene pot fi reduse în caz de urgență, sub rezerva acordului ambelor părți.Subcomitetul adoptă ordinea de zi la începutul fiecărei reuniuni.7. Procesul-verbalDupă fiecare reuniune, cei doi secretari întocmesc de comun acord și aprobă procesul-verbal. O copie a procesului-verbal, incluzând propunerile și recomandările subcomitetului, este trimisă de către secretariatul subcomitetului secretarilor și președintelui Comitetului de asociere.8. PublicitateCu excepția unei decizii contrare, ședințele subcomitetului nu sunt publice și lucrările acestuia nu sunt făcute publice.FIȘĂ FINANCIARĂ |DATA: |1. | LINIE BUGETARĂ | CREDITE: |2. | TITLU: Poziția Comunității în cadrul Consiliului de asociere cu privire la punerea în aplicare a articolului 73 din Acordul euro-mediteraneean de instituire a unei asocieri între Comunitățile Europene și statele lor membre, pe de o parte, și statul Israel, pe de altă parte |3. | TEMEI JURIDIC: Articolul 73 din Acordul de asociere UE-Israel |4. | OBIECTIVE: Constituirea unui subcomitet |5. | IMPLICAȚII FINANCIARE | PERIOADĂ DE 12 LUNI (milioane EUR) | EXERCIȚIU FINANCIAR ÎN CURS 2008 (milioane EUR) | EXERCIȚIUL FINANCIAR URMĂTOR 2009 (milioane EUR) |5.0 | CHELTUIELI - SUPORTATE DIN BUGETUL CE (RESTITUIRI/INTERVENȚII) - AUTORITĂȚI NAȚIONALE - ALTELE | nu se aplică | nu se aplică | nu se aplică |5.1 | VENITURI - RESURSE PROPRII ALE CE (PRELEVĂRI/TAXE VAMALE) - PE PLAN NAȚIONAL | nu se aplică | nu se aplică | nu se aplică |5.0.1 | CHELTUIELI ESTIMATE | - | - | - | - |5.1.1 | VENITURI ESTIMATE | - | - | - | - |5.2 | METODA DE CALCUL: |6.0 | PROIECTUL POATE FI FINANȚAT DIN CREDITELE ÎNSCRISE ÎN CAPITOLUL CORESPUNZĂTOR DIN BUGETUL ÎN CURS? | DA |6.1 | PROIECTUL POATE FI FINANȚAT PRIN TRANSFER ÎNTRE CAPITOLELE BUGETULUI ÎN CURS? | DA |6.2 | ESTE NECESAR UN BUGET SUPLIMENTAR? | NU |6.3 | ESTE NECESARĂ ÎNSCRIEREA UNOR CREDITE ÎN BUGETELE VIITOARE? | NU |OBSERVAȚII: Reuniunile subcomitetelor vor avea loc la Bruxelles și la Ierusalim. Pentru deplasările în Israel, cheltuielile vor fi acoperite din bugetul pentru misiuni al participanților. |.[1] JO C […], […], p. […].